Juozas Nekrošius

Juozas Nekrošius (1935 m. gruodžio 21 d. Rimgailuose, Betygalos valsčiuje, Raseinių apskrityje – 2020 m. kovo 15 d. Vilniuje) – Lietuvos žurnalistas, spaudos ir kultūros darbuotojas, poetas, partinis, politinis bei visuomenės veikėjas.

 Biografija 
1954 m. baigė Betygalos vidurinę mokyklą, tarnavo sovietinėje armijoje. 1956–1959 m. žurnalistas Raseinių rajone. 1959–1964 m. studijavo žurnalistiką Vilniaus universiteto Istorijos ir filologijos fakultete.http://www.juozasnekrosius.lt/index.php/apie-mane

1964–1973 m. dirbo LKP CK Propagandos ir agitacijos skyriuje. 1973–1990 m. Valstybinio leidyklų, poligrafijos ir knygų prekybos reikalų komiteto pirmininkas. 1976–1986 m. LKP revizijos komisijos narys. 1992–1996 m. LR Seimo narys.1992-1996 m. kadencijos Seimo narys 1994–1996 m. Adolfo Šleževičiaus ir Lauryno Stankevičiaus Vyriausybėse – Lietuvos kultūros ministras. 1997–2019 m. leidyklos „Alka“ vadovas.

Nuo 1960 m. SSKP narys. Nuo 1971 m. LSSR rašytojų sąjungos narys. Nuo 1974 m. LSSR knygos bičiulių draugijos pirmininkas. 1975–1990 m. LSSR AT deputatas. 1986–1989 m. kandidatas į LKP CK narius. 1988 m. su kitais įkūrė Lietuvos vaikų fondą. Nuo 1990 m. LDDP narys.

Žmona Zinaida Laisvutė, vaikai Arvydas, Imandra, Justas.

 Kūryba 
Nuo 1952 m. bendradarbiavo spaudoje. Laikraščiuose ir žurnaluose paskelbė straipsnių leidybos, poligrafijos, kultūros, spaudos klausimais, išspausdino recenzijų, eilėraščių. Išleido keliolika poezijos knygų suaugusiems ir vaikams. Kita kūrybos kryptis – ideologizuota manifestinė poezija, aukštinanti socializmo idealus. Parašė libretą Vytauto Klovos operai „Ave vita“, oratoriją-misteriją „Atgimimo varpai“, kantatą „Audros galiūnai“, dainų tekstų. Poezijos knygų išleista rusų, latvių, armėnų kalba.

 Bibliografija 
 Rupūs miltai: satyra. – Vilnius: Vaga, 1967. – 99 p. : iliustr.
 Kaštonai ir kaktusai: lyrika / dail. Nijolė Kryževičiutė-Jurgelionienė. – Vilnius: Vaga, 1970. – 10 p.: iliustr.
 Baltas ėriukas: eilėraščiai vaikams / iliustr. Lidija Glinskienė. – Vilnius: Vaga, 1971; Alka, 2004, 2005.
 Vyturio lizdas: eilėraščiai / iliustr. Rasa Dočkutė. – Vilnius: Vaga, 1974. – 30 p.: iliustr.
 Paskutinis taškas: epigramos, satyriniai eilėraščiai, parodijos / dail. Stasys Krasauskas. – Vilnius: Vaga, 1975. – 132 p.: iliustr.
 Čiulbantis beržas: eilėraščiai / dail. Rimtautas Gibavičius. – Vilnius: Vaga, 1979. – 82 p.: iliustr.
 Žiedai, žiedai, bitutės darbai: eilėraščiai / iliustr. Arvydas Každailis. – Vilnius: Vaga, 1980. – 31 p.: iliustr.
 Pelynų atmintis: epigramos. – Vilnius: Vaga, 1981. – 56 p.
 Keturi žodžiai: eilėraščiai / iliustr. Rimvydas Kepežinskas. – Vilnius: Vaga, 1982. – 46 p.: iliustr.
 Mano draugai: eiliuotas tekstas. – Vilnius: Alka, 1997; 1998; 1999; 2001.
 Malūno ūsai: eilėraščiai vaikams / dail. Aušra Čapskytė. – Vilnius: Alka, 1999. – 47 p.: iliustr. – ISBN 9986-459-66-4
 Kelionė aplink pasaulį: spalvink ir skaityk: eiliuotas tekstas / dail. A. Leineris. – Vilnius: Alka, 1998. – 25 p.: iliustr. – ISBN 9986-459-50-8
 Žąsies motulės pasakos: spalvink ir skaityk: eiliuotas tekstas / dail. A. Leineris. – Vilnius: Alka, 1999. – 52 p.: iliustr. – ISBN 9986-459-52-4
 Mes gyvename miške: zuikučių pasaka: eilės / dail. Vida Alesienė. – Vilnius: Alka, 2002. – 16 p.: iliustr. – ISBN 9955-540-02-8
 Sakmė apie oranžinę žvaigždę / dail. Adomas Matuliauskas. – Vilnius: Alka, 2003. – 35 p.: iliustr. – ISBN 9955-540-09-5
 Juodraščiai iš apdegusio archyvo: satyra / dail. Arvydas Nekrošius. – Vilnius: Alka, 2003. – 255 p.: iliustr. – ISBN 9955-540-08-7
 Girininkas Napalys, gaisras, Rimas ir pilis: poema / dail. Alfreda Steponavičienė. – Vilnius: Alka, 2003. – 39 p.: iliustr. – ISBN 9955-540-10-9
 Mieli bičiuliai, arba Gyvenkim geruoju: eilėraščiai vaikams / dail. Vida Alesienė. – Vilnius: Alka, 2004. – 33 p.: iliustr. – ISBN 9955-540-13-3
 Rainiaus džiaugsmai ir bėdos: šių dienų pasaka / dail. Alfreda Ivanauskaitė. – Vilnius: Alka, 2004. – 31 p.: iliustr. – ISBN 9955-540-12-5
 Gero elgesio abėcėlė / dail. Marina Gubskaja. – Vilnius: Mūsų knyga, 2004. – 55 p.: iliustr. – ISBN 9955-573-96-1
 Technika patiems mažiausiems: eilėraščiai. – Vilnius: Mūsų knyga, 2004. – 14 p.: iliustr. – ISBN 9955-573-82-1
 Gyvūnų pasaulyje: eilėraščiai. – Vilnius: Mūsų knyga, 2004. – 14 p.: iliustr. – ISBN 9955-573-81-3
 Giminė su kirvio ženklu: dokumentai, atsiminimai. – Vilnius-Šiauliai: Alka, 2005. – 235 p.: iliustr. – ISBN 9955-540-17-6
 Baltas ėriukas: eilėraščiai vaikams / dail. Lidija Glinskienė. – Vilnius: Alka, 2005. – 28 p.: iliustr. – ISBN 9955-540-15-X
 Vyturio lizdas: eilėraščiai vaikams / dail. Rasa Dočkutė. – Vilnius: Alka, 2005. – 33 p.: iliustr. – ISBN 9955-540-16-8
 Gero elgesio abėcėlė / dail. Marina Gubskaja. – Vilnius: Mūsų knyga, 2006. – 55 p.: iliustr. – ISBN 9955-573-96-1
 Urtė nenorėjo būti vienturtė: poemėlė / dail. Vida Petrašiūnienė. – Vilnius: Alka, 2006. – 19 p.: iliustr. – ISBN 9955-540-20-6
 Mieli bičiuliai, arba Gyvenkim geruoju: eilėraščiai vaikams / dail. Vida Alesienė. – 2-asis pertv. leid. – Vilnius: Alka, 2007. – 33 p.: iliustr. – ISBN 9955-540-13-3
 Lapė snapė ir kiti: eilėraščiai / dail. Vida Alesienė. – Vilnius: Alka, 2008. – 31 p.: iliustr. – ISBN 978-9955-540-22-9
 Juoda žemė – balti pyragai: apsakymas vaikams / dail. Alfreda Steponavičienė. – Vilnius: Informacijos vadybos agentūra, 2008. – 28 p.: iliustr. – ISBN 978-9955-9979-1-7
 Betygalos Antanėlis: mokytojo Antano Juškos gyvenimas, kūryba, prisiminimai. – Vilnius: Alka, 2011. – 274 p.: iliustr. – ISBN 978-9955-540-35-9
 Saulėgrąžos pasaka: apie žiedų šypsenas ir žmonių gerumą / dail. Vida Alesienė. – Vilnius: Alka, 2013. – 34 p.: iliustr. – ISBN 978-9955-540-43-4
 Dviračiu paskui saulę: eilėraščiai vaikams / dail. Herta Matulionytė-Burbienė. – Vilnius: Alka, 2015. – 85 p.: iliustr. – ISBN 978-9955-540-44-1

 Įvertinimas 
 1983 m. LSSR valstybinė premija
 1985 m. LSSR nusipelnęs kultūros veikėjas 

 Šaltiniai 

 Nuorodos 
 Juozo Nekrošiaus internetinis puslapis

|-

Kategorija:LTSR valstybinės premijos laureatai
Kategorija:Lietuvos TSR ministrai
Kategorija:Lietuvos kultūros ministrai
Kategorija:Seimo nariai
Kategorija:Lietuvos poetai
Kategorija:Lietuvos vaikų rašytojai